CABRI 3D v2
Άδεια χρήσης τελικού χρήστη

Το λογισμικό CABRI 3D v2  (από εδώ και στο εξής θα αναφέρεται ως "ΛΟΓΙΣΜΙΚΟ") που περιλαμβάνεται στο CD-RΟΜ ή στο αρχείο που έχετε κατεβάσει από το διαδίκτυο, καθώς και οποιαδήποτε συνοδευτική τεκμηρίωση που σας παραχωρείται η άδεια χρήσης, δεν σας γίνεται η πώληση από την εταιρεία CABRILOG S.A.S (από εδώ και στο εξής θα αναφέρεται ως CABRILOG). Οι συγκεκριμένες λεπτομέρειες σχετικά με την άδεια που σας παραχωρήθηκε, στον ΑΔΕΙΟΔΟΤΟΥΜΕΝΟ, βασίζονται στη διαμόρφωση του ΛΟΓΙΣΜΙΚΟΥ που έχει αγορασθεί και αναφέρονται παρακάτω. Η παρούσα άδεια δεν παρέχει κανένα δικαίωμα ιδιοκτησίας στον ΑΔΕΙΟΔΟΤΟΥΜΕΝΟ επί του ΛΟΓΙΣΜΙΚΟΥ.

Ορισμοί
Αντίγραφο ασφαλείας: το αντίγραφο του ΛΟΓΙΣΜΙΚΟΥ που δημιουργείται σε διαφορετικό μέσο από αυτό που χρησιμοποιείται για την εκτέλεση της εφαρμογής, με μοναδικό σκοπό την ασφαλή φύλαξη της αυθεντικής εφαρμογής.
Μέσο: CD-ROM (ή αρχείο μέσω του διαδικτύου) που παρέχεται για την εγκατάσταση του ΛΟΓΙΣΜΙΚΟΥ.
Περίοδος αξιολόγησης: το ΛΟΓΙΣΜΙΚΟ έχει σχεδιαστεί, έτσι ώστε να επιτρέπεται η δοκιμή του πριν από την αγορά της άδειας χρήσης του. Αυτή η χρονικά περιορισμένη χρήση του (δοκιμαστική κατάσταση του ΛΟΓΙΣΜΙΚΟΥ) ανήκει στην περίοδο αξιολόγησης.
Έκδοση παρουσίασης (demo): το ΛΟΓΙΣΜΙΚΟ έχει σχεδιαστεί, έτσι ώστε να επιτρέπεται η δοκιμή του εκτός των ορίων της περιόδου αξιολόγησης ή των συνθηκών αγοράς άδειας χρήσης. Αυτή η χρήση με τις περιορισμένες λειτουργίες καλείται έκδοση παρουσίασης.
Τοποθεσία (site): μία φυσική διεύθυνση ενός εκπαιδευτικού ιδρύματος ή ενός νομικού προσώπου.

ΑΔΕΙΑ ΧΡΗΣΗΣ ΕΝΟΣ ΧΡΗΣΤΗ
Η CABRILOG σας παραχωρεί μία προσωπική, μη αποκλειστική και μη μεταβιβάσιμη άδεια χρήσης του ΛΟΓΙΣΜΙΚΟΥ σε έναν μόνο υπολογιστή. Η δικτύωση, με σκοπό την πιθανή ταυτόχρονη χρήση του ΛΟΓΙΣΜΙΚΟΥ σε περισσότερα από ένα άτομα, αποτελεί πράξη πειρατείας που υπόκειται σε ποινική δίωξη και αυτόματη διακοπή, για λόγους παραβίασης, της παρούσας άδειας.

ΑΔΕΙΑ ΣΧΟΛΙΚΗΣ ΑΙΘΟΥΣΑΣ (για δεδομένο αριθμό χρηστών)
Η CABRILOG σας παραχωρεί μία μη αποκλειστική και μη μεταβιβάσιμη άδεια χρήσης του ΛΟΓΙΣΜΙΚΟΥ για δεδομένο αριθμό υπολογιστών που καθορίζονται από τη μορφή αγοράς της άδειας χρήσης. Όλοι οι υπολογιστές στους οποίους χρησιμοποιείται το ΛΟΓΙΣΜΙΚΟ πρέπει να βρίσκονται σε μία μοναδική ΤΟΠΟΘΕΣΙΑ. Κάθε αντίγραφο του ΛΟΓΙΣΜΙΚΟΥ που δημιουργείται ή μεταφέρεται, είτε σε φυσική είτε σε ηλεκτρονική μορφή, εκτός της ΤΟΠΟΘΕΣΙΑΣ αποτελεί πράξη πειρατείας που υπόκειται σε ποινική δίωξη και αυτόματη διακοπή, για λόγους παραβίασης, της παρούσας άδειας.

ΑΔΕΙΑ ΣΧΟΛΕΙΟΥ Ή ΕΚΠΑΙΔΕΥΤΙΚΟΥ ΙΔΡΥΜΑΤΟΣ
Εάν αγοράσατε μία άδεια σχολείου του ΛΟΓΙΣΜΙΚΟΥ, η CABRILOG σας παραχωρεί μία μη αποκλειστική και μη μεταβιβάσιμη άδεια για να εγκαταστήσετε και να χρησιμοποιήσετε το ΛΟΓΙΣΜΙΚΟ σε όλους τους σχολικούς υπολογιστές (ιδιόκτητους, μισθωμένους ή ενοικιαζόμενους) που βρίσκονται στην ΤΟΠΟΘΕΣΙΑ και για τους οποίους έγινε η αγορά της άδειας χρήσης. Η παρούσα άδεια ισχύει αποκλειστικά για την ΤΟΠΟΘΕΣΙΑ που εντοπίζεται κατά τη στιγμή της εγγραφής και τις προϋποθέσεις που ισχύουν κατά τη στιγμή αποδοχής της παρούσας άδειας. Στην περίπτωση που ανήκουν πολλές ΤΟΠΟΘΕΣΙΕΣ στην ίδια σχολή, παρακαλούμε να μας συμβουλευτείτε. 
Η άδεια της μορφής αυτής περιλαμβάνει τη δυνατότητα το ΛΟΓΙΣΜΙΚΟ να χρησιμοποιείται από έναν αριθμό έως 10 καθηγητών της ΤΟΠΟΘΕΣΙΑΣ στον προσωπικό τους υπολογιστή μέσα στο σχολείο ή στο σπίτι τους, υπό την προϋπόθεση ότι η χρήση τους θα περιορίζεται σε δραστηριότητες διδασκαλίας. Σε κάθε άλλη περίπτωση, κάθε αντίγραφο του ΛΟΓΙΣΜΙΚΟΥ που δημιουργείται ή μεταφέρεται, είτε σε φυσική είτε σε ηλεκτρονική μορφή, εκτός της ΤΟΠΟΘΕΣΙΑΣ αποτελεί πράξη πειρατείας που υπόκειται σε ποινική δίωξη και αυτόματη διακοπή, για λόγους παραβίασης, της παρούσας άδειας.

ΑΔΕΙΑ ΣΧΟΛΕΙΟΥ + ΜΑΘΗΤΩΝ
Όπως ανωτέρω με την Άδεια Σχολείου, επιπλέον ένας συγκεκριμένος μέγιστος αριθμός μαθητών της ΤΟΠΟΘΕΣΙΑΣ επιτρέπεται να χρησιμοποιεί το ΛΟΓΙΣΜΙΚΟ στον προσωπικό του υπολογιστή στο σχολείο ή στο σπίτι του. Η χρήση του ΛΟΓΙΣΜΙΚΟΥ από τους μαθητές παραμένει υπό την ευθύνη του αγοραστή της άδειας χρήσης.

ΠΕΡΙΟΔΟΙ ΧΡΗΣΗΣ ΤΗΣ ΑΔΕΙΑΣ
Περίοδος αξιολόγησης: οποτεδήποτε θελήσετε να αξιολογήσετε το ΛΟΓΙΣΜΙΚΟ πριν από την αγορά της άδειας χρήσης, μπορείτε να το χρησιμοποιήσετε δωρεάν με άδεια χρήσης ενός χρήστη, για χρονική περίοδο 30 ημερολογιακών ημερών, η οποία αρχίζει κατά την ημερομηνία καταχώρισης της έκδοσης αξιολόγησης. 
Κατά τη διάρκεια της περιόδου αξιολόγησης, έχετε πρόσβαση σε όλες τις λειτουργίες του ΛΟΓΙΣΜΙΚΟΥ, αλλά δεν έχετε το δικαίωμα χρήσης του ΛΟΓΙΣΜΙΚΟΥ για διδασκαλία στην αίθουσα ή για παροχή εκπαιδευτικής κατάρτισης. 
Η δικτύωση με σκοπό την πιθανή ταυτόχρονη χρήση του ΛΟΓΙΣΜΙΚΟΥ σε περισσότερα από ένα άτομα αποτελεί πράξη πειρατείας που υπόκειται σε ποινική δίωξη και αυτόματη διακοπή, για λόγους παραβίασης, της παρούσας άδειας.

Περίοδος παρουσίασης: κατά την ολοκλήρωση της περιόδου αξιολόγησης, αν δεν έχετε προχωρήσει στην αγορά μιας άδειας χρήσης του ΛΟΓΙΣΜΙΚΟΥ, το ΛΟΓΙΣΜΙΚΟ αυτόματα μετατρέπεται σε έκδοση παρουσίασης, υπό την έννοια ότι θα λειτουργεί πλέον με τον ακόλουθο τρόπο: μέγιστη συνεδρία -χρήση του ΛΟΓΙΣΜΙΚΟΥ- διάρκειας 15 λεπτών, χωρίς πρόσβαση σε συγκεκριμένες λειτουργίες, όπως: "Αποθήκευση", "Αποθήκευση ως", "Αντιγραφή", "Εξαγωγή". 
Κατά τη διάρκεια αυτής της περιόδου, δεν έχετε το δικαίωμα χρήσης του ΛΟΓΙΣΜΙΚΟΥ για διδασκαλία στην αίθουσα ή την παροχή εκπαιδευτικής κατάρτισης.
Η δικτύωση με σκοπό την πιθανή ταυτόχρονη χρήση του ΛΟΓΙΣΜΙΚΟΥ σε περισσότερα από ένα άτομα αποτελεί πράξη πειρατείας που υπόκειται σε ποινική δίωξη και αυτόματη διακοπή, για λόγους παραβίασης, της παρούσας άδειας.

ΤΕΚΜΗΡΙΩΣΗ
Επιπλέον, σας χορηγείται ένα προσωπικό, μη εκχωρητέο και μη αποκλειστικό δικαίωμα χρήσης της τεκμηρίωσης που συνοδεύει το ΛΟΓΙΣΜΙΚΟ. Ωστόσο, δεν έχετε το δικαίωμα διανομής ή μετάφρασης των εγγράφων που παρέχονται με το ΛΟΓΙΣΜΙΚΟ και συγκεκριμένα του Εγχειριδίο Χρήστη. Εντούτοις, στην περίπτωση που το ΛΟΓΙΣΜΙΚΟ χρησιμοποιείται για διδακτικούς σκοπούς, τότε το διδακτικό προσωπικό στην ΤΟΠΟΘΕΣΙΑ, με την εξαίρεση κάθε άλλου προσώπου, μπορεί να αντιγράψει το Εγχειρίδιο Χρήστη. Αντίγραφα που έχουν γίνει με αυτό τον τρόπο, είναι για προσωπική χρήση των εκπαιδευτικών και δεν μπορούν να χρησιμοποιηθούν εκτός της ΤΟΠΟΘΕΣΙΑΣ ή από τρίτους. Τα αντίτυπα αυτά θα πρέπει να καταστραφούν, ειδάλλως γίνεται καταγγελία της παρούσας συμφωνίας.

ΜΕΣΟ ΓΙΑ ΤΟ ΛΟΓΙΣΜΙΚΟ – ΑΝΤΙΓΡΑΦΟ ΑΣΦΑΛΕΙΑΣ
Το ΛΟΓΙΣΜΙΚΟ θα εγκατασταθεί από τον ΑΔΕΙΟΔΟΤΟΥΜΕΝΟ με δική του ευθύνη, σύμφωνα με τις οδηγίες εγκατάστασης που αναγράφονται στη συσκευασία ή στην τεκμηρίωση που παρέχεται με το λογισμικό. 
Μόλις το ΛΟΓΙΣΜΙΚΟ έχει εγκατασταθεί,
είτε σε ένα και μόνο υπολογιστή (ΑΔΕΙΑ ΧΡΗΣΗΣ ΕΝΟΣ ΧΡΗΣΤΗ) 
είτε σε έναν αριθμό υπολογιστών που επιτρέπεται βάσει της άδειας και για τους οποίους η πρόσβαση στο ΛΟΓΙΣΜΙΚΟ είναι δυνατή μόνο από την εγγεγραμμένη ΤΟΠΟΘΕΣΙΑ (ΑΔΕΙΑ ΣΧΟΛΙΚΗΣ ΑΙΘΟΥΣΑΣ και ΑΔΕΙΑ ΣΧΟΛΕΙΟΥ), 
τότε το μέσο που παρέχεται για την εγκατάσταση γίνεται αντίγραφο ασφαλείας και δεν μπορεί να δανειστεί, να ενοικιαστεί, να δοθεί ως εγγύηση ή να ανατεθεί σε τρίτο πρόσωπο.

ΥΠΟΣΤΗΡΙΞΗ
Σας παρέχεται δωρεάν τεχνική υποστήριξη από την CABRILOG κατά την εγκατάσταση, έναρξη και χρήση του ΛΟΓΙΣΜΙΚΟΥ, υπό τους εξής όρους: 
i. γνωρίζετε ήδη τη διαδικασία εγκατάστασης και τις ελάχιστες απαιτήσεις συστήματος που αναγράφονται στη συσκευασία (εάν το ΛΟΓΙΣΜΙΚΟ είναι συσκευασμένο) ή από την ιστοσελίδα του δικτυακού μας τόπου: www.cabri.com (εάν έχετε κατεβάσει το ΛΟΓΙΣΜΙΚΟ από το διαδίκτυο), 
ii. έχετε επαρκή πληροφόρηση σχετικά με τα χαρακτηριστικά του υπολογιστή που χρησιμοποιείτε, το λειτουργικό σύστημα και την άδεια του ΛΟΓΙΣΜΙΚΟΥ (τον αριθμό των χρηστών που επιτρέπονται, την ημερομηνία και τον τόπο αγοράς του προϊόντος, τον αριθμό έκδοσης),
iii. αποστέλλετε τα αιτήματά σας μέσω ηλεκτρονικού ταχυδρομείου προς την υπηρεσία δικτυακής (on-line) υποστήριξης: support@cabri.com,
iv. η CABRILOG αναλαμβάνει την υποχρέωση να απαντήσει μέσω ηλεκτρονικού ταχυδρομείου ή τηλεφωνικά.

ΕΓΓΥΗΣΗ, ΑΠΟΠΟΙΗΣΗ ΕΥΘΥΝΗΣ, ΕΞΑΙΡΕΣΕΙΣ ΚΑΙ ΠΕΡΙΟΡΙΣΜΟΙ
Περιορισμένη Εγγύηση:  
Κατά τη διάρκεια της περιόδου εγγύησης, η CABRILOG εγγυάται ότι το ΛΟΓΙΣΜΙΚΟ, εφόσον έχει εγκατασταθεί σωστά, θα ανταποκρίνεται στις λειτουργικές προδιαγραφές που καθορίζονται από το Εγχειρίδιο Χρήστη. Η CABRILOG δεν εγγυάται ότι το λογισμικό θα καλύψει τις απαιτήσεις σας ή ότι η λειτουργία του ΛΟΓΙΣΜΙΚΟΥ θα είναι απρόσκοπτη ή χωρίς λάθη. Η περίοδος εγγύησης είναι ένα (1) έτος και ξεκινά από την ημερομηνία απόκτησης της άδειας από τον ΑΔΕΙΟΔΟΤΟΥΜΕΝΟ. Πρέπει να κοινοποιήσετε εγγράφως στην CABRILOG κάθε μη συμμόρφωση εντός της περιόδου εγγύησης. Η εγγύηση αυτή δεν ισχύει αν το ΛΟΓΙΣΜΙΚΟ γίνει αντικείμενο κατάχρησης, τροποποίησης ή εγκατάστασης άνευ αδείας. Κάθε τροποποίηση στο ΛΟΓΙΣΜΙΚΟ από εσάς δεν περιλαμβάνεται στην παρούσα εγγύηση.
Επανόρθωση:  
Η συνολική ευθύνη της CABRILOG και η αποκλειστική σας επανόρθωση (αποζημίωση) θα είναι: 
(α) η επιστροφή της αξίας που καταβλήθηκε, κατά την επιστροφή του ΛΟΓΙΣΜΙΚΟΥ στην CABRILOG ή στον αποκλειστικό της αντιπρόσωπο σε περίπτωση μη συμμόρφωσης 
(β) η αντικατάσταση των μέσων που δεν πληρούν αυτή την περιορισμένη εγγύηση, στην περίπτωση μερικού ή ολικού ελαττώματος σε αυτά και εφόσον έχετε συμμορφωθεί με την παρούσα άδεια χρήσης. Εγγύηση δεν δίνεται στην περίπτωση που διαπιστωθεί ότι το ελάττωμα οφείλεται σε αμέλεια εκ μέρους του ΑΔΕΙΟΔΟΤΟΥΜΕΝΟΥ ή κάποιου άλλου χρήστη. 
Η απουσία εγγύησης, για κάθε ειδική χρήση του ΛΟΓΙΣΜΙΚΟΥ και το γεγονός ότι το ΛΟΓΙΣΜΙΚΟ δεν έχει σχεδιαστεί για την κάλυψη συγκεκριμένων αναγκών, δημιουργεί κώλυμα σε τυχόν αξιώσεις από εσάς, σε σχέση με οποιαδήποτε νέα ή βελτιωμένη έκδοση του ΛΟΓΙΣΜΙΚΟΥ.

ΟΙ ΕΓΓΥΗΣΕΙΣ ΠΟΥ ΠΡΟΒΛΕΠΟΝΤΑΙ ΣΤΟ ΠΑΡΟΝ ΕΓΓΡΑΦΟ ΕΙΝΑΙ ΑΠΟΚΛΕΙΣΤΙΚΕΣ ΚΑΙ ΙΣΧΥΟΥΝ ΑΠΟΚΛΕΙΣΤΙΚΑ ΚΑΙ ΜΟΝΟ ΓΙΑ ΕΣΑΣ, ΤΟ ΧΡΗΣΤΗ ΠΟΥ ΤΟΥ ΕΧΕΙ ΠΑΡΑΧΩΡΗΘΕΙ Η ΑΔΕΙΑ ΧΡΗΣΗΣ ΤΟΥ ΛΟΓΙΣΜΙΚΟΥ. Η CABRILOG ΔΕΝ ΠΡΟΣΦΕΡΕΙ ΚΑΜΙΑ ΑΛΛΗ ΕΓΓΥΗΣΗ, ΡΗΤΗ, ΣΙΩΠΗΡΗ Ή ΕΚ ΤΟΥ ΝΟΜΟΥ, ΣΕ ΣΧΕΣΗ ΜΕ ΤΟ ΛΟΓΙΣΜΙΚΟ. Η CABRILOG ΕΙΔΙΚΑ ΑΠΟΠΟΙΕΙΤΑΙ ΟΛΩΝ ΤΩΝ ΣΙΩΠΗΡΩΝ ΕΓΓΥΗΣΕΩΝ ΕΜΠΟΡΕΥΣΙΜΟΤΗΤΑΣ, ΚΑΤΑΛΛΗΛΟΤΗΤΑΣ ΓΙΑ ΣΥΓΚΕΚΡΙΜΕΝΟ ΣΚΟΠΟ ΚΑΙ ΜΗ ΣΥΜΜΟΡΦΩΣΗΣ ΣΤΗΝ ΠΝΕΥΜΑΤΙΚΗ ΙΔΙΟΚΤΗΣΙΑ. 
Η CABRILOG ΔΕΝ ΦΕΡΕΙ ΕΥΘΥΝΗ ΓΙΑ ΤΥΧΟΝ ΒΛΑΒΕΣ ΠΟΥ ΕΧΟΥΝ ΠΡΟΚΛΗΘΕΙ ΑΠΟ ΤΗ ΧΡΗΣΗ ΤΟΥ ΛΟΓΙΣΜΙΚΟΥ Ή ΠΟΥ ΕΧΕΤΕ ΥΠΟΣΤΕΙ Ή ΠΟΥ ΠΡΑΓΜΑΤΟΠΟΙΗΘΗΚΑΝ ΑΠΟ ΕΣΑΣ Ή ΟΠΟΙΟΝΔΗΠΟΤΕ ΤΡΙΤΟ, ΣΥΜΠΕΡΙΛΑΜΒΑΝΟΜΕΝΩΝ, ΧΩΡΙΣ ΟΜΩΣ ΝΑ ΕΙΝΑΙ ΠΕΡΙΟΡΙΣΤΙΚΕΣ, ΕΙΔΙΚΕΣ, ΕΜΜΕΣΕΣ, ΤΥΧΑΙΕΣ Ή ΠΑΡΕΠΟΜΕΝΕΣ ΖΗΜΙΕΣ, ΕΣΤΩ ΚΑΙ ΑΝ Η CABRILOG ΕΧΕΙ ΕΝΗΜΕΡΩΘΕΙ ΓΙΑ ΤΗΝ ΠΙΘΑΝΟΤΗΤΑ ΤΕΤΟΙΩΝ ΖΗΜΙΩΝ.
ΓΕΝΙΚΑ
Η παρούσα συμφωνία θα τερματιστεί αμέσως, χωρίς προειδοποίηση και χωρίς διατυπώσεις, εάν αποτύχετε να συμμορφωθείτε με κάποιον από τους όρους της. Κατά τη λύση της παρούσας συμφωνίας, θα χάσετε το δικαίωμα χρήσης του ΛΟΓΙΣΜΙΚΟΥ και θα επιστρέψετε στο σημείο πώλησής του το CD του ΛΟΓΙΣΜΙΚΟΥ μαζί με τη συνοδευτική του τεμηρίωση και όλα, εξ ολοκλήρου ή εν μέρει, τα αντίγραφα του ΛΟΓΙΣΜΙΚΟΥ που έχετε στην κατοχή σας.

ΕΦΑΡΜΟΣΤΕΟ ΔΙΚΑΙΟ – ΔΙΑΦΟΡΕΣ
Η παρούσα συμφωνία διέπεται από το γαλλικό δίκαιο. Αρμόδιο για την επίλυση κάθε διαφοράς ή διαφωνίας που θα προκύψει με αφορμή τη συμφωνία αυτή ανάμεσα στην CABRILOG και στον ΑΔΕΙΟΔΟΤΟΥΜΕΝΟ είναι τα δικαστήρια της έδρας των γραφείων της εταιρείας CABRILOG.

Η εγκυρότητα ισχύος της άδειας χρήσης του ΛΟΓΙΣΜΙΚΟΥ υπόκειται στην αποδοχή τους μέσω ηλεκτρονικών μέσων. 
Με την εγκατάσταση ή με οποιοδήποτε άλλο τρόπο χρήσης του ΛΟΓΙΣΜΙΚΟΥ συμφωνείτε ότι δεσμεύεστε από τους όρους της παρούσας άδειας. 
Αν δεν συμφωνείτε με τους όρους της παρούσας άδειας, επιστρέψτε στο σημείο πώλησής του το ΛΟΓΙΣΜΙΚΟ στην αρχική του συσκευασία με όλα του τα περιεχόμενα, με την κατάλληλη προστασία και έξοδα αποστολής, καθώς και με τη συνοδεία του τιμολόγιου αγοράς για την πλήρη επιστροφή χρημάτων.

_____________________________________________________________________________________

Πρόσθετο (Plug-in) του λογισμικού Cabri 3D v2 για προγράμματα περιήγησης στο διαδίκτυο και εφαρμογές γραφείου του MS Office
Άδεια χρήσης τελικού χρήστη

Οι όροι και οι συνθήκες χρήσης του λογισμικού CABRI 3D v2 Plug-in (το "ΛΟΓΙΣΜΙΚΟ"), όπως εξηγούνται παρακάτω, αποτελούν μία δεσμευτική συμφωνία μεταξύ εσάς, ως αδειοδοτούμενου της άδειας χρήσης του ΛΟΓΙΣΜΙΚΟΥ (ο "ΑΔΕΙΟΔΟΤΟΥΜΕΝΟΣ"), και της εταιρείας CABRILOG S.A.S. ("CABRILOG").

ΠΑΡΑΧΩΡΗΣΗ ΤΗΣ ΑΔΕΙΑΣ ΧΡΗΣΗΣ ΤΟΥ ΛΟΓΙΣΜΙΚΟΥ
Η CABRILOG παραχωρεί στον ΑΔΕΙΟΔΟΤΟΥΜΕΝΟ το προσωπικό, μη αποκλειστικό και μη μεταβιβάσιμο δικαίωμα χρήσης του ΛΟΓΙΣΜΙΚΟΥ για απεριόριστο χρονικό διάστημα, ώστε να του επιτρέπεται η εισαγωγή δυναμικών κατασκευών που έχουν δημιουργηθεί με το λογισμικό CABRI 3D στο διαδίκτυο και σε έγγραφα του MS Office. 
Η άδεια αυτή παραχωρείται από την CABRILOG στον ΑΔΕΙΟΔΟΤΟΥΜΕΝΟ χωρίς χρέωση στην περίπτωση προσωπικής χρήσης ή προσωπικής πρωτοβουλίας και όταν δεν υφίσταται οποιασδήποτε μορφή εμπορικής χρήσης (με τη μορφή σύμβασης ή εσόδων) ή στο πλαίσιο εκπαιδευτικού οργανισμού ή σχολείου. Σε οποιαδήποτε άλλη περίπτωση, παραχωρείται με την πιθανότητα ενδεχόμενης αμοιβής ή δικαιωμάτων. Στην περίπτωση αυτή σας παρακαλούμε να μας συμβουλευτείτε μέσω ηλεκτρονικού ταχυδρομείου: sales@cabri.com ή μέσω φαξ: +33 4 7686 1790.

ΕΓΚΑΤΑΣΤΑΣΗ
Ο ΑΔΕΙΟΔΟΤΟΥΜΕΝΟΣ είναι υπεύθυνος για την εγκατάσταση του ΛΟΓΙΣΜΙΚΟΥ.

ΕΓΓΥΗΣΗ
Εάν εμφανιστεί ελάττωμα στο μέσο με το οποίο παρέχεται το λογισμικό, μπορείτε να το επιστρέψετε στην CABRILOG ή στον αποκλειστικό της αντιπρόσωπο εντός χρονικής περιόδου, όχι μεγαλύτερης από 12 μήνες. Στην περίπτωση που προμηθευτήκατε το ΛΟΓΙΣΜΙΚΟ σε φυσική συσκευασία, θα πρέπει να το επιστρέψετε στην αρχική του συσκευασία, με την απαραίτητη προστασία και έξοδα αποστολής. 

ΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣ
Η άδεια αυτή δεν παραχωρεί στον ΑΔΕΙΟΔΟΤΟΥΜΕΝΟ οποιοδήποτε δικαίωμα πνευματικής ιδιοκτησίας πάνω στο ΛΟΓΙΣΜΙΚΟ. Ο ΑΔΕΙΟΔΟΤΟΥΜΕΝΟΣ υποχρεούται να δώσει την απαραίτητη προσοχή στις ενδείξεις ιδιοκτησίας που παρουσιάζονται στο ΛΟΓΙΣΜΙΚΟ, στο μέσο συσκευασίας ή αποθήκευσής του, ή στα συνοδευτικά εγχειρίδια τεκμηρίωσης.

ΕΥΘΥΝΗ
Η CABRILOG και οι αντιπρόσωποί της δεν εγγυώνται ούτε την ικανή χρήση του ΛΟΓΙΣΜΙΚΟΥ για μία συγκεκριμένη χρήση, ούτε την επιτυχή εμπορική εφαρμογή του ΛΟΓΙΣΜΙΚΟΥ, είτε άμεσα είτε έμμεσα. Επίσης, οποιαδήποτε οικονομική απώλεια προέλθει από απώλεια δεδομένων, απώλεια κέρδους, διακοπή υπηρεσίας ή δικαιώματος, ακόμη και αν έχουν συμβεί από κάποιον τρίτο, η CABRILOG και οι αντιπρόσωποί της δεν φέρουν ουδεμία ευθύνη. Σε όλες τις περιπτώσεις που μπορεί να υφίσταται οποιαδήποτε απώλεια αυτής της μορφής, δεν υφίσταται το δικαίωμα οποιασδήποτε αποζημίωσης. Ο ΑΔΕΙΟΔΟΤΟΥΜΕΝΟΣ φέρει την ευθύνη για οποιαδήποτε παράβαση γίνει με το χρησιμοποιούμενο ΛΟΓΙΣΜΙΚΟ ή το υλικό τεκμηρίωσης αυτού, άμεσα ή έμμεσα.

ΕΦΑΡΜΟΣΤΕΟ ΔΙΚΑΙΟ - ΔΙΑΦΟΡΕΣ
Η παρούσα συμφωνία διέπεται από το γαλλικό δίκαιο. Αρμόδιο για την επίλυση κάθε διαφοράς ή διαφωνίας που θα προκύψει με αφορμή τη συμφωνία αυτή ανάμεσα στην CABRILOG και στον ΑΔΕΙΟΔΟΤΟΥΜΕΝΟ είναι τα δικαστήρια της έδρας των γραφείων της εταιρείας CABRILOG S.A.S.

ΤΕΡΜΑΤΙΣΜΟΣ
Κάθε παράβαση συμβατικής υποχρέωσης που βαρύνει τον ΑΔΕΙΟΔΟΤΟΥΜΕΝΟ, βάσει των όρων του παρόντος, θα οδηγήσει αυτοδικαίως σε καταγγελία της παρούσας σύμβασης, από την ημερομηνία της παραβίασης, χωρίς να χρειάζεται κάποια επίσημη προειδοποίηση ή άλλες διατυπώσεις. 
Σε κάθε περίπτωση, η CABRILOG μπορεί να ζητήσει τη χορήγηση αποζημίωσης από τα δικαστήρια για την επανόρθωση της ζημίας που υπέστη.

ΛΗΞΗ ΤΗΣ ΑΔΕΙΑΣ ΧΡΗΣΗΣ
Σε οποιαδήποτε περίπτωση λήξει η άδεια, ανεξαρτήτως αιτίας, ο ΑΔΕΙΟΔΟΤΟΥΜΕΝΟΣ χάνει το δικαίωμα χρήσης του ΛΟΓΙΣΜΙΚΟΥ και είναι υποχρεωμένος να καταργήσει την εγκατάσταση (ή τις εγκαταστάσεις) του ΛΟΓΙΣΜΙΚΟΥ. 
Ο ΑΔΕΙΟΔΟΤΟΥΜΕΝΟΣ δεσμεύεται επίσημα ότι δεν πρέπει να κατασκευάσει ή να διατηρήσει οποιαδήποτε αντίγραφα, στο σύνολο ή εν μέρει, με την επιφύλαξη των όποιων κυρώσεων από την αθέτηση του παρόντος.

ΓΕΝΙΚΑ
Συμφωνείται επίσημα ότι καμία ανοχή ή παραίτηση από την CABRILOG ή τον ΑΔΕΙΟΔΟΤΟΥΜΕΝΟ σχετικά με την εφαρμογή του συνόλου ή μέρους των υποχρεώσεων που ορίζονται σε αυτήν, ανεξάρτητα από τη συχνότητα ή τη διάρκεια της εν λόγω απόφασης, δεν μπορεί να ερμηνευθεί ως τροποποίηση του παρόντος συμφωνητικού. 
Η ακύρωση ή μη εφαρμογή οποιασδήποτε από τις διατάξεις του παρόντος δεν συνεπάγεται την ακύρωση των λοιπών διατάξεων, οι οποίες εξακολουθούν να βρίσκονται σε πλήρη ισχύ.